CELEX: 62017TN0191
Language: et
Date: 2017-03-27 00:00:00
Title: Kohtuasi T-191/17: 27. märtsil 2017 esitatud hagi – Boehringer Ingelheim International versus komisjon

6.6.2017   
            
            
               ET
            
            
               Euroopa Liidu Teataja
            
            
               C 178/27
            
         27. märtsil 2017 esitatud hagi – Boehringer Ingelheim International versus komisjon
   (Kohtuasi T-191/17)
   (2017/C 178/40)
   Kohtumenetluse keel: inglise
   
      Pooled
   
   
      Hageja: Boehringer Ingelheim International GmbH (Ingelheim am Rhein, Saksamaa) (esindajad: advokaat C. Schoonderbeek)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 19. jaanuari 2017. aasta rakendusotsus C(2017) 379(final);
            
         
               —
            
            
               jätta komisjoni rakendusotsuse tagajärjed jõusse, kuni Euroopa Komisjon on teinud uue otsuse, ning
            
         
               —
            
            
               mõista Euroopa Komisjonilt välja hageja kohtukulud ning jätta Euroopa Komisjoni kohtukulud tema enda kanda.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et komisjoni 19. jaanuari 2017. aasta otsusega on rikutud määruse (EÜ) nr 726/2004 artikli 12 lõiget 1 koostoimes direktiivi 2001/83/EÜ artikliga 11 ning teabega Euroopa Ühenduse liikmesriikide inimtervishoius kasutatavate ravimite müügilubade taotlejatele.
            
         
               2.
            
            
               Teine väide, et komisjoni 19. jaanuari 2017. aasta otsus ei ole kooskõlas asjakohaste õigusnormide ja suunistega ning reguleerimispraktikaga teiste juhtumite puhul ning seetõttu kujutab endast võrdse kohtlemise ja diskrimineerimiskeelu põhimõtte rikkumist ning toob kaasa võrdsete tingimuste moonutamise.